Ne oblivionis caligine in futurum deleatur posterorum notitie litterarum apicibus designare curavimus, quod Hugo de Castellione dedit ecclesie Beati Vincentii Matisconis, pro canonica filii sui Willelmi et remedio anime sue, laudantibus uxore sua et omnibus filiis suis, mansum unum in villa Cormarenchia situm; terminatur autem idem mansus, a meridie terra Berardi de Miseriaco, a septentrione via publica, a mane est de eadem terra. Dedit etiam pro eadem canonica Beato Vincentio, in silva Vainera a portu Betis usque ad portum Anselle, cursum trecentorum porcorum cum mutone; mansus vero habet et in servitium II soldos. Testes hujus rei sunt, Hugo qui fecit, de Loasi et Godefredus.